n_a

Maana ya methali hii ni kuwa chuma au chochote anachopata mlevi
  huishia kwa mgema au anayetayarisha pombe. Methali hii hutumiwa
  kumpigia mfano mtu ambaye anaipotezea rasilimali yake. kwa mtu
  mwingine ingawa mwenyewe hapati faida yeyote. Kisawe cha methali hii
  ni cha mwerevu huliwa na mjinga.

  Kati ya wasia muhimu tuliousiwa na babu zetu ni “cha mlevi huliwa na
  mjinga”. Huo nao haukuwa mwisho wa nasaha zao. Mwanzo, katika maisha
  ya kienzi palikuwa na kijjii ndogo. Kijiji hiki kiliundwa na vibanda
  thelathini na tatu, katikati mwa kijiji mlikuwa na nyumba
  iliyojulikana kwa sababu ya mwanao mwerevu mno. Mwana alijulikana kama
  ‘Soma’. Soma alikuwa mwenye bidii na akili nyingi kama gwiji.
  Alisifiwa na wakubwa kwa wadogo. Alikuwa buheri wa afya ingawa alikuwa
  na wanune wanne, yeye ndiye aliyekuwa wa kiume pekee.

  Nidhamu, tabia na hulka nzuri iliwapa familia yake tumaini kuwa maisha
  yao ya usoni yatakuwa mema. Soma alipofika darasa la nane, alitia fora
  na kufua dafu masomoni na hata kwenye mtihani. Ghulamu huyu alianza
  kuwa na marafiki wasiopika wala kupakua. Walikuwa hawasikii la
  mwadhini wala la mteka maji msikitini.

  Jambo hili liliwagutusha wavyele na walimu wake kwa sababu ulikuwa
  muhula wa tatu na mtihani wa kitaifa ulikuwa karibu sana. Lo!Soma
  amekuza sikio la kufa na halisikii dawa. Werevu wa Soma ulianza
  kudondoka do!do!do!. Alishangaaa yeye mwenyewe alivyokuwa akianguka
  katika masomo ingawa wenzio walipita vizuri.

  Ulipofika wakati wa kufanya mtihani wa kitaifa alianguka kichwa chini
  miguu juu. Naam, majuto ni mjukuu huja baadaye hilo ndilo funzo lake.
  Ilimbidi arudie darasa la nane. Alijiahidi kuwa atawachagua marafiki
  vizuri. Hapo ndipo alipogundua cha mlevi huliwa na mgema.